Вадзім Вячаслававіч Курловіч

Вадзім Курловіч (нар. , ) — беларускі футбаліст, паўабаронца клуба «Слуцк».

 Клубная кар’ера 
Выхаванец мікашэвіцкага футбола, гуляў за дубль мясцовага «Граніта». У 2010 годзе перайшоў у БАТЭ, дзе таксама спачатку гуляў за дубль, а з 2011 года пачаў трапляць у асноўную каманду.

Першую палову сезона 2013 правёў у арэндзе ў «Віцебску», а ў жніўні 2013 года стаў іграком брэсцкага «Дынама». У гэтых клубах трывала з’яўляўся ў аснове, звычайна на пазіцыі апорнага паўабаронцы.

Пасля заканчэння тэрміну арэнды ў канцы 2013 года вярнуўся ў БАТЭ, але ў лютым 2014 года быў выкуплены брэсцкім клубам. У сезоне 2014 заставаўся асноўным іграком, выступаў у якасці атакуючага паўабаронцы.

У ліпені 2015 года перайшоў у «Слуцк». У слуцкім клубе стаў пераважна выхадзіць на замену. У ліпені 2016 года, так і не здолеўшы замацавацца ў асноўным складзе, разарваў кантракт са «Слуцкам» і неўзабаве стаў іграком «Граніта». У «Граніце» трывала гуляў у аснове, але не здолеў выратаваць клуб ад вылету ў Першую лігу.

У студзені 2017 года накіраваўся на прагляд у мазырскую «Славію» і неўзабаве падпісаў кантракт з клубам. У складзе «Славіі» хутка замацаваўся ў стартавым складзе на пазіцыі апорнага паўабаронцы. Застаўся ў камандзе і пасля вылету з Вышэйшай лігі па выніках сезона 2017, на наступны год дапамог мазыранам перамагчы ў Першай лізе і вярнуцца ў эліту. У сезоне 2019 з’яўляўся на полі нерэгулярна, нярэдка выхадзіў на замену ў канцы сустрэчы або заставаўся на лаўцы запасных. У студзені 2020 года пакінуў «Славію».

У сакавіку 2020 года стаў іграком рэчыцкага «Спадарожніка». Замацаваўся ў стартавым складзе каманды і дапамог ёй выйсці ў Вышэйшую лігу. Гуляў за «Спадарожнік» да ліпеня 2021 года, калі клуб зняўся з турніру.

У студзені 2022 года пачаў трэніравацца з петрыкаўскім «Шахцёрам» і ў лютым афіцыйна стаў іграком клуба. Замацаваўся ў аснове, за сезон 2022 адзначыўся 10 галамі і 12 галявымі перадачамі. У студзені 2023 года пакінуў «Шахцёр».

У лютым 2023 года перайшоў у наваполацкі «Нафтан». У студзені 2024 года стаў іграком «Слуцка».

 Міжнародная кар’ера 
Выступаў за моладзевую зборную Беларусі.

 Дасягненні 
   Чэмпіён Беларусі (2): 2011, 2012
  Пераможца Першай лігі чэмпіянату Беларусі (2): 2018, 2020

 Крыніцы 

Катэгорыя:Футбалісты Беларусі
Катэгорыя:Ігракі ФК Граніт Мікашэвічы
Катэгорыя:Ігракі ФК БАТЭ
Катэгорыя:Ігракі ФК Віцебск
Катэгорыя:Ігракі ФК Дынама Брэст
Катэгорыя:Ігракі ФК Слуцк
Катэгорыя:Ігракі ФК Славія Мазыр
Катэгорыя:Ігракі ФК Спадарожнік Рэчыца
Катэгорыя:Ігракі ФК Шахцёр Петрыкаў
Катэгорыя:Ігракі ФК Нафтан